
MARTFŰ VÁROS ÖNKORMÁNYZATA 
KÉPVISELŐ-TESTÜLETÉNEK 

……/2019.(…...) önkormányzati rendelete

a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosításáról


Martfű Város Önkormányzatának Képviselő-testülete az Alaptörvény 32. cikk (2) bekezdésében foglalt feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendeletét az alábbiak szerint módosítja: 

1.	§	Martfű Város Önkormányzata Képviselő-testületének a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelete (továbbiakban: Rendelet) 1. §-a a következő l), m) és n) pontokkal egészül ki:	

l) Cukorbeteg gyermek óvodai ellátás
	(reggeli, ebéd, uzsonna)				349.- 

m) Cukorbeteg gyermek általános iskolai ellátás 
	ma) napközi otthon 				420.- 
	mb) menza 					294.- 

n) Cukorbeteg gyermek középiskolai ellátás  
	na) reggeli, ebéd, vacsora 				768.- 
	nb) menza 						316.- 




Záró rendelkezések

2.	§	A rendelet 2019. május 1. napján lép hatályba, és 2019. május 2. napján hatályát veszti. 



	Dr. Papp Antal 							Szász Éva 
	polgármester								jegyző





Indoklás és hatásvizsgálat 
Martfű Város Önkormányzata Képviselő-testületének 
a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosításáról szóló 
…../2019.(…….) önkormányzati rendelethez

Indokolás 
A SZTK Martfűi József Attila Általános Iskola intézményvezetője megkereséssel fordult a Gyermekjóléti és Szociális Szolgáltató Központ vezetőjéhez, melyben jelezte, hogy a szakorvosi vizsgálatok során cukorbetegséget állapítottak meg egy, az intézményébe járó gyermeknél.
Mivel tudomásunk van arról, hogy több intézménybe járó gyermeknél erre irányuló vizsgálat folyik, indokolttá vált a betegség kezeléséhez kapcsolódó diétás étkeztetés biztosítása.
A diétás étkeztetés biztosítását a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet szabályozza az alábbiak szerint:
9. Diétás étkeztetés
15. § (1)
A fekvőbeteg-ellátást nyújtó intézményben, személyes gondoskodást nyújtó gyermekjóléti alapellátást, gyermekvédelmi szakellátást, illetve szociális szakosított ellátást nyújtó intézményben, valamint a nevelési-oktatási intézményben minden, szakorvos által igazolt diétás étkezést igénylőszemély számára az állapotának megfelelő diétás étrendet kell biztosítani a (2)-(5) bekezdésben, valamint a 16. § (5) és (6) bekezdésében foglaltak betartásával.
A diétás étlap összeállításában dietetikus közreműködik. A dietetikussal folytatott egyeztetés alapján megállapításra került a diabetes étkezés normája, mely megegyezik a normál étkezést igénybe vevők normájával. A diabeteses étkeztetés némely nyersanyagának költsége ugyan esetenként magasabb, de mennyisége az utasításoknak megfelelően kevesebb.
Mindezt figyelembe véve a rendelet-tervezetben foglalt intézményi étkeztetési térítési díjra tettünk javaslatot.
Hatásvizsgálat
1.	Társadalmi, gazdasági, költségvetési hatás:
A rendelet-módosítás társadalmi hatása abban jelentkezik, hogy a cukorbetegségben szenvedő gyermekek betegségüknek megfelelő étkeztetést kapnak.
2.	Környezeti és egészségi hatása, következményei:
	Egészségi hatás a megfelelő étkeztetés biztosításában jelentkezik.
3.	Adminisztratív terheket befolyásoló hatás:
	Minimális többletteher jelentkezik az új díjtétel bevezetése kapcsán.
4.	A jogszabály megalkotásának szükségessége, a jogalkotás elmaradásának várható következményei:
	A magasabb szintű jogszabályoknak történő megfelelés indokolja a rendelet módosítását.
5. A rendelet alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak. 

Martfű, 2019. április 15.					Dr. Papp Antal 
					polgármester

